Kjersti Alveberg

Kjersti Bente Alveberg (1948–2021) var en norsk danser og koreograf. Same Raeymaekers, Kristine K. Øren og Sigrid Ø. Svendal: Kjersti Alveberg - Minneord i Aftenposten 5. november 2021Ingrid Lorentzens minneord til Kjersti Alveberg - danseinfo.no 17. november 2021

Hun var utdannet ved Ballettinstituttet i Oslo og studerte senere i New York, Paris, London og Amsterdam.

Alveberg tok timer ved Jorunn Kirkenærs Ballettinstitutt og arbeidet samtidig på Chat Noir som danser. Videre danset hun i NRK og i Studio Oscar, og hun både koreograferte og danset i en lang rekke programmer i NRK TV. I perioden 1980–1982 var hun kunstnerisk leder for Norsk Danseteater.

I fem år danset hun på Det norske teatret og spilte blant annet rollen som Bomballerina da musikalen Cats ble satt opp der i 1985. Hun koreograferte  flere store balletter ved Den norske Opera i Anne Borgs sjefstid, deriblant den prisvinnende og kritikerroste Volven. Dette var en helaftens ballett om den norrøne skapelsesmyten til Synne Skouens musikk. Alvebergs koreografiske debut var I morgen?, som også ble TV-overført i NRK (1975).

Som koreograf i NRK skapte hun en rekke balletter spesielt for kamera, mange internasjonalt prisbelønte: Aske, Skodde, Støv for Vinden, som var inspirert av et sitat fra Henrik Ibsens Peer Gynt, Fragile og Utenfor rekkevidde. Hun koreograferte flere balletter for Carte Blanche, deriblant Rav og Ekko, som ble TV-overført i NRK.

Alveberg skapte Norges åpningsseremoni under Vinter-OL i Albertville, Frankrike, i 1992. Hun skapte også idéfundamentet for åpningsseremonien under Vinter-OL på Lillehammer i 1994. 

Med utgangspunkt i maleren Terje Ythjalls bildeunivers skapte hun balletten «Reise på drømt hav», som hadde urpremiere i Den norske operæn i 2001. I 2005 var hun kunstnerisk ansvarlig for åpningen av Nasjonalbiblioteket i Oslo.

I 2008 skapte hun crossover-forestillingen @lice, som var bestilt av Rikskonsertene og Riksteatret og som turnerte Norge rundt. I 2010 skapte hun balletten Nano spesielt til den offisielle åpningen av Kunsthøgskolen i Oslo. I 2014 bestemte hun seg for å trappe ned sin kunstneriske virksomhet, og ble i den anledning hedret av Nasjonalballetten med forestillingen Alveberg på drømt hav, som var satt sammen av elementer fra hennes tidligere koreografier samt tre nye verk.

I 2014 ble hun utnevnt til kommandør av St. Olavs Orden for sin innsats for ballett og dans.Tildelinger - kongehuset.no

Alveberg er mor til billedkunstneren Noah Alveberg.

 Produksjoner 
 År Tittel Kommentar Produksjonskompani 2010  «Nano»  Ballett  Kunsthøgskolen i Oslo 2009  «Transcendance»   Ballett Kunsthøgskolen i Oslo 2008  «@lice» Crossover-forestilling. Filmet og sendt på NRK2 i 2009 Co-produksjon, Riksteatret/Rikskonsertene 2006  «Cubaret»Ballett  Oslo Danse Ensemble 2005  «Hush!» Kunstnerisk ansvarlig for åpningsseremonien Nasjonalbiblioteket 2004  «Mirror» («Lille Speil») Gjesteforestilling i Nice «It's about time» («Nett No!»)Gjesteforestilling i Harare  Kunsthøgskolen i Oslo 2003  «Dance Me» («Dans meg»)  TV-portrett av Alveberg  NRK «Dancing Cuba!» TV-dokumentar  Nordisk Film, TV 2 2002  «It's about time» («Nett No!»)Kveldsforestilling ved Det norske teatret  NRK 2001  «Mirror» («Lille Speil»)  Kveldsforestilling  Det Norske Teatret «Rommet og mennesket»  Som danser/koreograf  NRK «Reise på drømt hav»  Ballett inspirert av maleriene til den norske bildekunstneren Terje Ythjall Den Norske Opera & Ballett 2000  «Mini Macho»   Statens balletthøgskole «Volven»  Ballett, ny versjon. Den Norske Opera & Ballett 1999  «Skjeve Blikk»  Ny versjon, sendt på NRK  Oslo Dance Ensemble «Skjøre Sekunder»  Solist: Line Alsaker Nationaltheatret, NRK «Tikk Takk 1000»  Nyttårsgalla 2000  Den Norske Opera & Ballett, Statens balletthøgskole 1998  «Babels Barn»  Den Norske Opera & Ballett 1997  «Skjeve Blikk»   Statens balletthøgskole 1996  «Bønn» NRK Ballett  Nordvisjonen «In Me»  Solo  NRK 1995  «Dance Macabre»  Eurovisjonen. Sommerkonsert i Holmenkollen  NRK «Alveberg Evening»  Tyveårs-jubileum  Carte Blanche 1994  «Picassos kvinner»  Tyveårs-jubileum   Henie Onstad kunstsenter «In One»  Ballett oppført ved Carte Blanche, Oslo Danse Ensemble, Brussel (gjesteopptreden)  Den norske balletthøyskole 1993  «Ekko»   Førstepremie, Video Dance International Grand Prix.  NRK 1992  Albertville  Kunstnerisk ansvarlig for det norske innslaget i OL  NRK «Moments» («Øyeblikk»)  Ballett  Oslo Black Box Theatre 1991  «Lokk»  Konkurranse for unge dansere  EBU 1990  «Metropolis»  TV-portrett av Alveberg  NRK «Fragile» («Glassdrøm»)  Dansefilm  NRK 1989  «Volven»  Verdenspremiere, turné i  Danmark  Den Norske Opera & Ballett 1988  «Amber» («Rav»)  Sendt på NRK, Carte Blanche  Festspillene i Bergen 1987  «Spirits»  Ballett, sendt på ZDF, konkurranse for unge dansere  EBU 1986  «YR»  Solist: Kjersti Alveberg  NRK 1985  «Aske, Skodde, Støv for Vinden»  TV-ballett basert på et utdrag fra Ibsens Peer Gynt NRK «Media»  Solo Alveberg. Konkurranse for unge dansere  EBU NRK «Now» («Nå»)     Den Norske Opera & Ballett «Utenfor rekkevidde» TV-produksjon  NRK 1983/1984  «6 Dance Videos»  Sommerkonsert i Holmenkollen  NRK, Eurovisjonen 1981  «Exodus»  Solo danset av Marianne Skovli  NRK «Blue»  Solo danset av Indra Lorentzen  NRK 1980  «Reise i sur-søt saus»   Norsk Danseteater, NRK 1980  «Vår gamle gudelære»  Norsk TV-serie i fire deler om norrøn mytologi, med danseinnslag koreografert av Kjersti Alveberg NRK 1979  «Dekadans»  Workshop, young choreographers  Den Norske Opera & Ballett «Skapelser»  NRKs 10-årsjubileum, oppført på Henie Onstad kunstsenter   NRK  1976  «Skulle ønske du var her» TV- ballett, regi Istvan Korda Kovacs NRK 1975  «Fot»  Ballett  Studio oscar «Tomorrow?» («Imorgen?») Ballett. Workshop at The Norwegian National Ballet  NRK

 Bokutgivelser 
 2005: Visjoner – Øye på dans Press Forlag

 Priser og stipendier 
 2014 – Kommandør av St. Olavs Orden
 2008 – Aase Byes kulturpris
 2006 – Study Sphere, Best educational website
 2002 – Oslo bys kulturpris
 1988 – Senter for Dansekunsts Ærespris
 1997 – Telenors Kulturpris Grenseløs kommunikasjon
 1996 – Festival Int. Program Audiovisuel for «Dance Macabre», NRK TV
 1994 – Video Dance Int. Grand Prix, 1. pris TV Transmisson for «Ekko»
 1990 – Video Dance Int. Grand Prix, 3. pris for «Fragile», NRK TV
 1989 – Dance for Camera New York, 2. pris for «Aske, Skodde, Støv for Vinden», NRK TV
 1987 – Amandaprisen med Jannike M. Falk for «Aske, Skodde, Støv for Vinden», NRK TV (fri kunstnerisk)
 1986 – Prix Italia, juryens spesialpris for «Aske, Skodde, Støv for Vinden», NRK TV
 1985 – Prix Italia, 3. pris for «Utenfor rekkevidde», NRK TV
 1984 – Dansekritikerprisen for balletten «Nå» ved Den Norske Opera
 1984 – Oslo bys kunstnerpris på kr. 
 1984 – 2. pris i Prix Italia for koreografien til «Eyeless in Movement»

 Bildegalleri 

 Referanser 

 Eksterne lenker 
 Kjersti Alveberg - Store norske leksikon
 Kjersti Alveberg - Norsk biografisk leksikon


Kategori:Norske dansere
Kategori:Norske koreografer
Kategori:Kommandører av St. Olavs Orden
Kategori:Personer fra Oslo
Kategori:Norske ballettdansere